./data/phi0914/phi00132/phi0914.phi00132.perseus-lat1.xml
Titus Livius (Livy)
id       quia probum non esse quaestores renuntiaverant, experientibusque pars quarta       decocta erat, pecunia Romae mutua sumpta intertrimentum argenti expleverunt             petentibus deinde, ut, si iam videretur       senatui, obsides sibi redderentur, centum redditi obsides; de ceteris, si in       fide permanerent, spes facta   petentibus       iisdem, qui non reddebantur obsides ut ab Norba, ubi parum commode essent, alio       traducerentur, concessum, ut Signiam et Ferentinum transirent   Gaditanis item petentibus remissum,       ne praefectus Gadis mitteretur adversus id, quod iis in fidem populi Romani       venientibus cum L MarcioSeptimo convenisset   et Narniensium       legatis querentibus ad numerum sibi colonos non esse et immixtos quosdam non sui       generis pro colonis se gerere, earum rerum causa tresviros creare L Cornelius consul iussus   creati P  et Sex Aelii — Paetis fuit ambobus cognomen — et Cn CorneliusLentulus   quod Narniensibus datum, ut colonorum numerus augeretur, id Cosani       petentes non impetraverunt